**PASVALIO RAJONO SAVIVALDYBĖS TARYBA**

**SPRENDIMAS**

**DĖL PASVALIO RAJONO SAVIVALDYBĖS TARYBOS 2021 M. VASARIO 24 D. SPRENDIMO NR. 18 „****DĖL Laikino atokvėpio paslaugOS vaikams su negalia, suaugusiems asmenims su negalia ir senyvo amžiaus asmenims organizavimo IR TEIKIMO TVarkos aprašO PATVIRTINIMO“ PAKEITIMO**

2021 m. gruodžio d. Nr. T1-

Pasvalys

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, 18 straipsnio 1 dalimi, Lietuvos Respublikos socialinių paslaugų įstatymo 13 straipsnio 1 dalimi, 4 dalies 2 punktu, Asmens (šeimos) socialinių paslaugų poreikio nustatymo ir skyrimo tvarkos aprašu ir Senyvo amžiaus asmens bei suaugusio asmens su negalia socialinės globos poreikio nustatymo metodika, patvirtintais Lietuvos Respublikos socialinės apsaugos ir darbo ministro 2006 m. balandžio 5 d. įsakymu Nr. A1-94 „Dėl Asmens (šeimos) socialinių paslaugų poreikio nustatymo ir skyrimo tvarkos aprašo ir Senyvo amžiaus asmens bei suaugusio asmens su negalia socialinės globos poreikio nustatymo metodikos patvirtinimo“ (Lietuvos Respublikos socialinės apsaugos ir darbo ministro 2021 m. sausio 22 d. įsakymo Nr. A1-56 redakcija), Socialinių paslaugų katalogo, patvirtinto Lietuvos Respublikos socialinės apsaugos ir darbo ministro 2006 m. balandžio 5 d. įsakymu Nr. A1-93 „Dėl Socialinių paslaugų katalogo patvirtinimo“ (Lietuvos Respublikos socialinės apsaugos ir darbo ministro 2019 m. gegužės 22 d. įsakymo Nr. A1-290 redakcija) (su visais aktualiais pakeitimais), 8.72 ir 11.4 papunkčiais, Lietuvos Respublikos socialinės apsaugos ir darbo ministro 2021 m. rugpjūčio 26 d. įsakymu Nr. A1-629 „Dėl socialinės apsaugos ir darbo ministro 2020 m. gegužės 25 d. įsakymo Nr. A1-444 „Dėl Laikino atokvėpio paslaugos vaikams su negalia, suaugusiems asmenims su negalia ir senyvo amžiaus asmenims teikimo ir organizavimo tvarkos aprašo patvirtinimo“ pripažinimo netekusiu galios“, Pasvalio rajono savivaldybės taryba nusprendžia:

Pakeisti Laikino atokvėpio paslaugos vaikams su negalia, suaugusiems asmenims su negalia ir senyvo amžiaus asmenims organizavimo ir teikimo tvarkos aprašą, patvirtintą Pasvalio rajono savivaldybės tarybos 2021 m. vasario 24 d. sprendimu Nr. T1-18 „Dėl laikino atokvėpio paslaugos vaikams su negalia, suaugusiems asmenims su negalia ir senyvo amžiaus asmenims organizavimo ir teikimo tvarkos aprašo patvirtinimo“ (toliau – Aprašas):

1. Pakeisti Aprašo 2 punktą ir jį išdėstyti taip:

„2. Laikinas atokvėpis – socialinės priežiūros, trumpalaikės arba dienos socialinės globos

paslaugos, teikiamos laikino atokvėpio paslaugos gavėjams (toliau – Tikslinė grupė), siekiant sudaryti sąlygas asmenims, kurie namuose augina, prižiūri, globoja (rūpina) ir (ar) slaugo kartu gyvenančius laikino atokvėpio paslaugos gavėjus (toliau – Tikslinės grupės artimieji), derinti asmeninį gyvenimą ir laikino atokvėpio paslaugos gavėjo priežiūrą, globą (rūpinimą) ir (ar) slaugą, suteikiant jiems galimybę kompensuoti šeimos interesus ir poreikius, pailsėti nuo nuolatinės namuose auginamo, prižiūrimo ir (ar) globojamo (rūpinamo) kartu gyvenančio laikino atokvėpio paslaugos gavėjo priežiūros ir (ar) slaugos.“

1. Pakeisti Aprašo 3 punktą ir jį išdėstyti taip:

„3. Laikino atokvėpio paslaugos teikėjas – socialinių paslaugų įstaiga, kaip ji apibrėžta

Lietuvos Respublikos socialinių paslaugų įstatyme, teikianti laikino atokvėpio paslaugą.“

1. Pakeisti Aprašo 4 punktą ir jį išdėstyti taip:

„4. Laikino atokvėpio paslauga skiriama Tikslinės grupės asmenims – neįgaliesiems, kaip jie

apibrėžti Neįgaliųjų socialinės integracijos įstatyme, kuriems nustatytas specialusis nuolatinės slaugos poreikis arba specialusis nuolatinės priežiūros (pagalbos) poreikis, deklaravusiems gyvenamąją vietą ir faktiškai gyvenantiems Savivaldybės teritorijoje. Laikino atokvėpio paslaugos naudos gavėjais laikomi Tikslinės grupės artimieji, kurie namuose augina, prižiūri, globoja (rūpina) ir (ar) slaugo kartu gyvenančius laikino atokvėpio paslaugos gavėjus.“

1. Pakeisti Aprašo 11 punktą ir jį išdėstyti taip:

„11. Laikino atokvėpio paslauga, atsižvelgiant į poreikį, organizuojama kaip socialinė

priežiūra (paslaugos kodas SPK 410) ir (arba) socialinė globa (paslaugos kodas SPK 428) ir teikiama asmens namuose ir (arba) įstaigoje. Paslaugos teikimo būdai ir trukmė pasirenkami vadovaujantis Socialinių paslaugų katalogo, patvirtinto Respublikos socialinės apsaugos ir darbo ministro 2006 m. balandžio 5 d. įsakymu Nr. A1-93 „Dėl socialinių paslaugų katalogo patvirtinimo“ (Lietuvos Respublikos socialinės apsaugos ir darbo ministro 2019 m. gegužės 22 d. įsakymo Nr. A1-290 redakcija) (su visais aktualiais pakeitimais) 8.72 ir 11.4 papunkčiais.“;

1. Pakeisti Aprašo 13 punktą ir jį išdėstyti taip:

 „13. Prašymai dėl laikino atokvėpio paslaugos skyrimo (toliau – Prašymai) teikiami Savivaldybės administracijos seniūnijos socialinio darbo organizatoriui vadovaujantis Socialinių paslaugų katalogo, patvirtinto Respublikos socialinės apsaugos ir darbo ministro 2006 m. balandžio 5 d. įsakymu Nr. A1-93 „Dėl socialinių paslaugų katalogo patvirtinimo“ (Lietuvos Respublikos socialinės apsaugos ir darbo ministro 2019 m. gegužės 22 d. įsakymo Nr. A1-290 redakcija) (su visais pakeitimais) 8.72 ir 11.4 papunkčiais bei Savivaldybės tarybos nustatyta tvarka pagal paslaugos rūšį:

 13.1. dėl laikino atokvėpio paslaugos organizuojant pagalbos į namus paslaugas (paslaugos kodas SPK 410) – Pagalbos į namus paslaugų organizavimo ir teikimo tvarkos aprašu, patvirtintu Savivaldybės tarybos 2015 m. vasario 19 d. sprendimu Nr. T1-30 „Dėl pagalbos į namus paslaugų organizavimo ir teikimo tvarkos aprašo patvirtinimo“ (su visais aktualiais pakeitimais);

 13.2. dėl laikino atokvėpio paslaugos organizuojant dienos socialinės globos asmens namuose paslaugas (paslaugos kodas SPK 428) – Dienos socialinės globos asmens namuose asmenims su sunkia negalia skyrimo, teikimo tvarkos aprašu, patvirtintu Savivaldybės tarybos 2020 m. birželio 25 d. sprendimu Nr. T1-127 „Dėl dienos socialinės globos asmens namuose asmenims su sunkia negalia skyrimo, teikimo tvarkos aprašo patvirtinimo“ (su visais aktualiais pakeitimais);

13.3. dėl laikino atokvėpio paslaugos organizuojant dienos socialinės globos institucijoje, trumpalaikės socialinės globos institucijoje (paslaugos kodas SPK 428) – Socialinės globos paslaugų institucijoje vaikams su negalia, suaugusiems asmenims su negalia ir senyvo amžiaus asmenims skyrimo tvarkos aprašu, patvirtintu Savivaldybės tarybos 2021 m. vasario 24 d. sprendimu Nr. T1-16 „Dėl Socialinės globos paslaugų institucijoje vaikams su negalia, suaugusiems asmenims su negalia ir senyvo amžiaus asmenims skyrimo tvarkos aprašo patvirtinimo“ (su visais aktualiais pakeitimais).“

1. Pakeisti Aprašo 14 punktą ir jį išdėstyti taip:

 „14. Laikino atokvėpio paslaugos poreikį nustato Savivaldybės administracijos seniūnijos socialinio darbo organizatorius, vadovaudamasis Asmens (šeimos) socialinių paslaugų poreikio nustatymo ir skyrimo tvarkos aprašu ir Senyvo amžiaus asmens bei suaugusio asmens su negalia socialinės globos poreikio nustatymo metodika, patvirtintais Lietuvos Respublikos socialinės apsaugos ir darbo ministro 2006 m. balandžio 5 d. įsakymu Nr. A1-94 (Lietuvos Respublikos socialinės apsaugos ir darbo ministro 2021 m. sausio 22 d. įsakymo Nr. A1-56 redakcija), Asmens (šeimos) socialinių paslaugų poreikio, senyvo amžiaus asmens, suaugusio asmens su negalia bei vaiko su negalia socialinės globos poreikio nustatymo ir skyrimo tvarkos aprašu, patvirtintu Savivaldybės tarybos 2021 m. vasario 24 d. sprendimu Nr. T1-17 „Dėl Asmens (šeimos) socialinių paslaugų poreikio, senyvo amžiaus asmens, suaugusio asmens su negalia bei vaiko su negalia socialinės globos poreikio nustatymo ir skyrimo tvarkos aprašo patvirtinimo“ (su visais aktualiais pakeitimais).“

1. Pakeisti Aprašo 23 punktą ir jį išdėstyti taip:

 „23. Jei laikino atokvėpio paslaugos teikimo pasiūla nepakankama ir dėl to nėra galimybės užtikrinti laikino atokvėpio paslaugos teikimo visiems besikreipiantiesiems, sudaroma laikino atokvėpio paslaugos teikimo eilė. Eiliškumas nustatomas pagal prašymo gavimo datą ir registracijos numerį.“

1. Pakeisti Aprašo 25 punktą ir jį išdėstyti taip:

„25. Pasvalio rajono sutrikusio intelekto žmonių užimtumo centro „Viltis“, Pasvalio „Riešuto“ mokyklos socialinės globos padalinys, Pasvalio socialinių paslaugų centras, kitos laikino atokvėpio paslaugą teikiančios socialinių paslaugų įstaigos iki kiekvieno ateinančio mėnesio 10 dienos pateikia Skyriui ataskaitą apie suteiktas laikino atokvėpio paslaugas organizuojant socialinę priežiūrą, dienos ar trumpalaikę socialinę globą (Aprašo 1 priedas).“

1. Pakeisti Aprašo 1 priedą ir jį išdėstyti nauja redakcija (pridedama).
2. Pripažinti netekusiu galios Aprašo 2 priedą.

Sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras

Parengė

Socialinės paramos ir sveikatos skyriaus vyriausioji specialistė

Marina Jankauskienė

2021-12-02

Suderinta DVS Nr. RTS-255

Laikino atokvėpio paslaugos vaikams su negalia,

 suaugusiems asmenims su negalia ir senyvo amžiaus

 asmenims organizavimo ir teikimo tvarkos aprašo

 1 priedas

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

(socialinių paslaugų įstaigos pavadinimas)

**Ataskaita apie suteiktas laikino atokvėpio paslaugas per 202\_\_m. \_\_\_\_\_\_\_\_\_\_\_\_ mėn.**

|  |  |  |  |  |  |
| --- | --- | --- | --- | --- | --- |
| Eil.Nr. | Paslaugų gavėjo vardas pavardė | Laikino atokvėpio paslauga (socialinė priežiūra asmens namuose) | Paslauga suteikta: | Liko asmens nepanaudotų val. skaičius per metus: | Pastabos |
| val./mėn. |
| 1. |  |  |  |  |  |
| 2. |  |  |  |  |  |
| ... |  |  |  |  |  |
| Eil.Nr. | Paslaugų gavėjo vardas pavardė | Laikino atokvėpio paslauga (dienos socialinė globa asmens namuose) | val./mėn. | Liko asmens nepanaudotų val. skaičius per metus: | Pastabos |
| 1. |  |  |  |  |  |
| 2. |  |  |  |  |  |
| ... |  |  |  |  |  |
| Eil.Nr. | Paslaugų gavėjo vardas pavardė | Laikino atokvėpio paslauga (dienos socialinė globa institucijoje) | val./mėn. | Liko asmens nepanaudotų val. skaičius per metus: | Paslaugos gavėjo sumokėta lėšų dalis už suteiktą paslaugą, Eur/mėn. |
| 1. |  |  |  |  |  |
| 2. |  |  |  |  |  |
| ... |  |  |  |  |  |
| Eil.Nr. | Paslaugų gavėjo vardas pavardė | Laikino atokvėpio paslauga (trumpalaikė socialinė globa institucijoje) | parų/mėn. | Liko asmens nepanaudotų parų skaičius per metus: | Paslaugos gavėjo sumokėta lėšų dalis už suteiktą paslaugą, Eur/mėn. |
| 1. |  |  |  |  |  |
| 2. |  |  |  |  |  |
| ... |  |  |  |  |  |

Direktorius ar jo įgaliotas asmuo: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (vardas, pavardė, parašas)

Lentelę užpildė \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (pareigos, vardas, pavardė, telefono numeris, parašas)

Parengimo data \_\_\_\_\_\_\_\_\_\_

Pasvalio rajono savivaldybės tarybai

**AIŠKINAMASIS RAŠTAS**

**DĖL PASVALIO RAJONO** **SAVIVALDYBĖS TARYBOS 2021 M. VASARIO 24 D. SPRENDIMO NR. 18 „DĖL Laikino atokvėpio paslaugOS vaikams su negalia, suaugusiems asmenims su negalia ir senyvo amžiaus asmenims organizavimo IR TEIKIMO TVarkos aprašO PATVIRTINIMO“ PAKEITIMO**

2021 m. gruodžio 2 d.

Pasvalys

1. **Sprendimo projekto rengimo pagrindas.**

 Socialinės apsaugos ir darbo ministro 2021 m. rugpjūčio 26 d. įsakymu Nr. A1-629 „Dėl Lietuvos Respublikos socialinės apsaugos ir darbo ministro 2020 m. gegužės 25 d. įsakymo Nr. A1-444 „Dėl Laikino atokvėpio paslaugos vaikams su negalia, suaugusiems asmenims su negalia ir senyvo amžiaus asmenims teikimo ir organizavimo tvarkos aprašo patvirtinimo“ pripažinimo netekusiu galios“ buvo pripažintas netekusiu galios Laikino atokvėpio paslaugos vaikams su negalia, suaugusiems asmenims su negalia ir senyvo amžiaus asmenims teikimo ir organizavimo tvarkos aprašas.

 Laikino atokvėpio paslaugos kodai, apibrėžimas, sudėtis, dažnumas ir trukmė, gavėjai nustatyti Socialinių paslaugų katalogo, patvirtinto Lietuvos Respublikos socialinės apsaugos ir darbo ministro 2006 m. balandžio 5 d. įsakymu Nr. A1-93 „Dėl Socialinių paslaugų katalogo patvirtinimo“ (Lietuvos Respublikos socialinės apsaugos ir darbo ministro 2019 m. gegužės 22 d. įsakymo Nr. A1-290 redakcija) (su visais aktualiais pakeitimais) 8.72 ir 11.4 papunkčiuose.

 Dėl minėtų teisės aktų pasikeitimų būtina iš dalies pakeisti Savivaldybės tarybos 2021 m. vasario 24 d. sprendimą Nr. 18 „Dėl laikino atokvėpio paslaugos vaikams su negalia, suaugusiems asmenims su negalia ir senyvo amžiaus asmenims organizavimo ir teikimo tvarkos aprašo patvirtinimo“.

1. **Sprendimo projekto tikslai ir uždaviniai.**

Savivaldybės tarybos 2021 m. vasario 24 d. sprendimas Nr. 18 „Dėl laikino atokvėpio paslaugos vaikams su negalia, suaugusiems asmenims su negalia ir senyvo amžiaus asmenims organizavimo ir teikimo tvarkos aprašo patvirtinimo“ keičiamas, kad atitiktų Socialinių paslaugų katalogo 8.72 ir 11.4 papunkčių nuostatas.

1. **Kokios siūlomos naujos teisinio reguliavimo nuostatos ir kokių rezultatų laukiama.**

 Siūlomą sprendimą priimti reikalingasiekiant teisės aktų reikalavimus atitinkančio Laikino atokvėpio paslaugos (paslaugos kodai Socialinių paslaugų kataloge 410, 428) skyrimo, organizavimo ir teikimo Pasvalio rajono savivaldybėje.

Priimtas sprendimo projektas įtakos korupcijai neturės.

**4. Skaičiavimai, išlaidų sąmatos, finansavimo šaltiniai**

Sprendimo projekto įgyvendinimui papildomų lėšų nereikės.

**5. Numatomo teisinio reguliavimo poveikio vertinimo rezultatai, galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta.** Priėmus sprendimo projektą, neigiamų pasekmių nenumatoma.

**6. Jeigu sprendimui įgyvendinti reikia įgyvendinamųjų teisės aktų, – kas ir kada juos turėtų priimti.** Įgyvendinamųjų teisės aktų nereikia.

**7. Sprendimo projekto antikorupcinis vertinimas.** Atliekamas.

**8. Sprendimo projekto iniciatoriai ir asmuo atsakingas už sprendimo vykdymo kontrolę.**

Savivaldybės administracijos Socialinės paramos ir sveikatos skyrius.

Socialinės paramos ir sveikatos skyriaus vyriausioji specialistė Marina Jankauskienė